Željko Kopanja
Željko Kopanja bio je srpski novinar i ekonomista iz Bosne i Hercegovine. Rođen je 1954. godine u Kotor Varoši. Završio Ekonomski fakultet u Banjoj Luci. Vršio je funkciju direktora banjalučke medijske kompanije "Dnevne nezavisne novine".

Biografija 
Željko Kopanja rođen je 1954. u Kotor Varoši, završio Ekonomski fakultet a novinarsku karijeru započeo je u Glasu Srpske. Za vrijeme rata u Bosni i Hercegovini radio je i kao novinar beogradskog nedjeljnika "Telegraf", gdje je objavljivoa tekstove o kriminalnim radnjama tadašnje vlasti RS. Nakon rata u Banjoj Luci osniva dnevni list "Nezavisne novine" koji kritički piše o vladavini Srpske demokratske stranke (SDS) u Republici Srpskoj ali i o režimu bivšeg jugoslovenskog predsjednika Slobodana Miloševića. Tokom 1999. godine "Nezavisne novine" pišu i o ratnim zločinima koje su srpske paravojne snage počinile u ratu u BiH, nakon čega su na Kopanjinu adresu počela da stižu prijeteća pisma. Nekoliko mjeseci kasnije prijetnje su realizovane kada je pod Kopanjin automobil podmetnuta eksplozivna naprava. Ljekari su se borili za njegov život, bio je klinički mrtav a na kraju je preživio ali su mu amputirane obje noge. Počinioci atentata do danas nisu otkriveni.

Dobitnik je između ostalog, nagrada: Komisije za zaštitu novinara iz Njujorka, Udruženja pisaca iz Norveške, Srpske riječi iz Beograda, Udruženja novinara iz Italije...

Nagrade 

U novembru 2000. godine, Kopanja je dobio nagradu Komiteta za zaštitu novinara iz Njujorka. U istoj godini američka organizacija za ljudska prava Human Rights Watch dodjelila mu je jednu od svojih "Hellman/Hammett" stipendija kao žrtvi političkih progona u stanju finansijske potrebe.

Vidi još 
 Glas Srpske
 Nezavisne novine

Izvori

Spoljašnje veze
Portal "Nezavisnih novina" 

Bosanskohercegovački novinari
Srpski novinari
Biografije, Banja Luka
Preživjeli pokušaje atentata